Diari Oficial de la Generalitat Valenciana


Sumari del DOGV 5165, del 29-12-2005 (2005/14214)

Informació pública del programa d'actuació integrada de la unitat d'actuació número 27 del Pla General d'Ordenació Urbana d'Elda.
---------------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14969


Organisme emissor
:   Costanova, SA

Tipus de document
:   Anunci

Informació pública del programa d'actuació integrada de la unitat d'actuació número 27 del Pla General d'Ordenació Urbana d'Elda. [2005/S14315]
  
Mitjançant aquest edicte s'anuncia l'obertura d'un període d'informació pública amb un termini de concurrència de 20 dies, comptadors a partir de la publicació de l'últim anunci al Diari Oficial de la Generalitat Valenciana, de la documentació de la proposta de programa d'actuació integrada de la unitat d'actuació núm. 27 del Pla General d'Ordenació Urbana d'Elda per la mercantil Costanova, SA, de nacionalitat espanyola, amb domicili a Alacant, carrer Felipe Bergé, núm. 4 y CIF X91105882.
  
L'alternativa tècnica presentada està integrada per la següent documentació:
  
- Memòria de programa per al desenvolupament de l'actuació integrada de la unitat d'execució núm. 27.
  
- Projecte d'urbanització de la unitat d'actuació núm. 27.
  
La documentació citada es trobarà exposada al públic a la Notaria de Luis F. López Sanz, on podrà ser consultada de dilluns a divendres de 10.00 a 14.00 hores.
  
Dins del termini de 20 dies comptadors a partir de la publicació de l'últim anunci, qualsevol persona podrà comparéixer en aquesta notaria per a obtenir còpia de l'acta notarial de protocol·lització o sol·licitar la seua exhibició.
  
Igualment, es podran consultar a l'Ajuntament d'Elda les actuacions derivades de la documentació dipositada en aquest, així com presentar al·legacions a l'alternativa tècnica exposada al públic per un període de 20 dies des de la publicació en el Diari Oficial de la Generalitat Valenciana d'aquest edicte . Es fa constar la possibilitat de presentar a l'Ajuntament, tant alternatives tècniques que pretenguen competir amb l'exposada al públic, com proposicions juridicoeconòmiques per a executar qualsevol de les alternatives, tot això d'acord amb els articles 45, 46 y 48 de la Llei 6/1994, Reguladora de l'Activitat Urbanística.
  
Es comunica, a més a més, que s'han practicat les notificacions requerides als titulars cadastrals, i tot això de conformitat amb el que disposa l'apartat C de l'article 48, així com l'article 46.3 de la Llei 6/1994, i que aquest escrit valdrà per a corregir qualsevol defecte en que haguera pogut incórrer en la pràctica de les notificacions, i també valdrà, per a notificar a aquells titulars cadastrals que siguen desconeguts, d'acord amb el que el preveu l'article 59 de la Llei 30/1992.
  
La relació de titulars segons el cadastre de la unitat d'actuació núm. 27 és la següent:
  
a) Ajuntament d'Elda, amb domicili a la plaça de la Constitución núm. 1.
  
Ref. cadastral: 1716002.
  
b) Ajuntament d'Elda.
  
Ref. cadastral:1916602.
  
Els titulars reals de la unitat d'actuació són els qui s'adjunten continuació:
  
Costanova, SA, amb domicili a Alacant, carrer Felipe Bergé, núm. 4.
  
Construcciones Udeco, SL, amb domicili a Elda, carrer Nueva, núm. 14, baix.
  
Si durant els primers 10 dies d'exposició al públic alguna persona es comprometera a presentar una alternativa tècnica substancialment diferent a la inicial i prestara la corresponent caució, el termini s'ampliarà per altres 20 dies, de conformitat amb el que preveu l'article 48.3 en relació amb l'article 46.4.
  
Dins del termini de cinc dies comptadors des de la conclusió del període d'informació pública, s'hauran de presentar a l'Ajuntament d'Elda en plica tancada, les proposicions juridicoeconòmiques, amb la documentació determinada als apartats C i D de l'article 32 de la Llei 6/1994, Reguladora de l'Activitat Urbanística.
  
L'acte d'obertura de pliques se celebrarà en la següent data hàbil al a la conclusió del termini per a presentar-les a l'Ajuntament, sempre que s'haja acreditat fehaentment el compliment del tràmit previst en l'article 48.1 de la Llei Reguladora de l'Activitat Urbanística. Del seu desenvolupament i resultat s'alçarà acta, amb fe pública i davant dos testimonis. Totes les actuacions podran ser objecte de consulta i al·legació pels interessats al llarg dels 10 dies següents al d'obertura de pliques. Els competidors, durant aquest període, podran associar-se i unir les seues proposicions.